Eskandalo sa mga proyektong kontra-baha sa Pilipinas

Mula noong 2024, sunud-sunod na mga alegasyon ng katiwalian, maling pamamahala, at iregularidad sa mga proyektong pangkontrol sa baha na pinondohan ng pamahalaan ang lumitaw sa Pilipinas sa ilalim ng administrasyon ni Pangulong Bongbong Marcos. Ang kontrobersiya, na kung minsan ay tinatawag na Floodgate, ay nakasentro sa bilyun-bilyong pisong inilaan para sa mga hakbangin sa pamamahala ng pagbaha, mga ulat ng mga proyektong "multo", depektibong konstruksyon, at ang sinasabing pagtatabi ng mga kontrata ng isang maliit na grupo ng mga pinapaborang kontratista.

 Sanligan 
220px|left|thumb|Tinalakay ni Pangulong Bongbong Marcos ang mga proyektong kontra-baha noong Talumpati sa Kalagayan ng Bansa, 2025.
Sa kanyang ikaapat na Talumpati sa Kalagayan ng Bansa (SONA) noong Hulyo 2025,  iniulat ni Pangulong Marcos na naisakatuparan ng kanyang administrasyon ang mahigit 5,500 proyektong kontra-baha at nag-anunsyo ng mga plano para sa hindi bababa sa sampung malalaking proyekto na nagkakahalaga ng higit sa ₱500 bilyon sa susunod na 13 taon. Binigyang-katwiran ng Kagawaran ng mga Pagawain at Lansangang Bayan (DPWH) ang mga proyektong ito bilang mga agarang hakbang upang mabawasan ang pagbaha, lalo na sa Kalakhang Maynila at Gitnang Luzon, ngunit inamin na ang mahinang pamamahala ng basura ay lalo pang nagpapalala ng pagbaha.


Kalaunan ay bineto ni Marcos ang ₱16.7 bilyong mga proyektong kontra-baha na kasama sa pambansang badyet ng 2025, na binanggit ang redundansiya at hindi angkop na pagkakalagay ng mga proyekto.

 Mga alegasyon ng katiwalian at iregularidad 

 Imbestigasyon ng Lupong Lasong Bughaw ng Senado 
Noong Agosto 2025, naglunsad ang Lupong Lasong Bughaw ng Senado ng isang imbestigasyon, motu proprio, na pinamagatang Philippines Under Water hinggil sa mga umano’y iregularidad sa mga proyektong kontra-baha.

 Mga proyektong "multo": Inamin ng mga opisyal ng DPWH ang posibilidad ng mga proyektong multo sa Bulacan, partikular sa Calumpit, Hagonoy, at Malolos, kung saan napaulat na nakuha ng Wawao Builders ang ₱9 bilyong halaga ng mga kontrata. Ayon kay Kalihim ng Katarungan Jesus Crispin Remulla, isang abogado ang nagbigay ng impormasyon tungkol sa isang ₱5 bilyong proyektong ‘multo’ sa Gitnang Luzon, at nagmungkahi na maaaring tumanggap ang kontratista ng hanggang 40% ng halaga ng proyekto.
 Mga eskema sa pagrenta ng lisensya: May mga ulat na ang mga lisensya ng kontratistang may antas na tatluhang-A o apatuhang-A ay inuupahan ng mas maliliit na tagabuo, isang kasanayang inuugnay sa di-kalidad na resulta ng konstruksiyon.
 Mga monopolyo ng kontratista: Inakusahan ng mga senador na isang maliit na grupo ng mga kontratista ang nakakorner ng mga kontratang nagkakahalaga ng humigit-kumulang ₱100 bilyon, na nagdudulot ng pangamba hinggil sa kompetisyon at transparensiya. Ibinunyag ni Marcos na 15 lamang sa 2,409 na akreditadong kontratista ang nakakuha ng ₱100 bilyon, o 18% ng kabuuang ₱545.6 bilyong badyet para sa pagbawas ng baha na inilaan ng kanyang administrasyon mula Hulyo 2022 hanggang Mayo 2025.

 Talababa 

Mga sanggunian

Kategorya:2024 sa Pilipinas
Kategorya:2025 sa Pilipinas
Kategorya:Mga eskandalong pampolitika sa Pilipinas
Kategorya:Korupsiyon sa Pilipinas